CELEX: 32009L0006
Language: sk
Date: 2009-02-04 00:00:00
Title: Smernica Komisie 2009/6/ES zo 4. februára 2009 , ktorou sa mení a dopĺňa smernica Rady 76/768/EHS týkajúca sa kozmetických výrobkov s cieľom prispôsobiť jej prílohy II a III technickému pokroku (Text s významom pre EHP)

5.2.2009   
            
            
               SK
            
            
               Úradný vestník Európskej únie
            
            
               L 36/15
            
         
      SMERNICA KOMISIE 2009/6/ES
   zo 4. februára 2009,
   ktorou sa mení a dopĺňa smernica Rady 76/768/EHS týkajúca sa kozmetických výrobkov s cieľom prispôsobiť jej prílohy II a III technickému pokroku
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   po porade s Vedeckým výborom pre spotrebné výrobky,
   keďže:
   
               (1)
            
            
               Na základe reštriktívnych opatrení prijatých v jednom členskom štáte podľa článku 12 smernice 76/768/EHS týkajúcich sa dietylénglykolu (DEG) v kozmetických výrobkoch sa konala porada s SCCP. Vzhľadom na to, že tento vedecký výbor je toho názoru, že DEG by sa nemal používať ako zložka v kozmetických výrobkoch, no maximálnu koncentráciu s hodnotou do 0,1 % DEG z nečistôt v konečných kozmetických výrobkoch možno považovať za bezpečnú, by sa použitie tejto látky v kozmetických výrobkoch malo zakázať a jej limit stopových množstiev by sa mal stanoviť na 0,1 %.
            
         
               (2)
            
            
               Na základe reštriktívnych opatrení prijatých v jednom členskom štáte podľa článku 12 smernice 76/768/EHS týkajúcich sa použitia fytonadiónu v kozmetických výrobkoch sa konala porada so SCCP. Vedecký výbor je toho názoru, že použitie fytonadiónu v kozmetických výrobkoch nie je bezpečné, pretože môže spôsobiť kožné alergie a osobám postihnutým takouto alergiou nemožno podať dôležité liečebné látky. Preto by sa táto látka mala zakázať.
            
         
               (3)
            
            
               V smernici 76/768/EHS sa zakazuje v kozmetických výrobkoch používanie látok, ktoré sú klasifikované ako karcinogénne, mutagénne alebo toxické pre reprodukciu (ďalej len CMR látky) a ktoré patria do kategórie 1, 2 a 3 podľa prílohy I k smernici Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (2). Používanie látok zaradených do kategórie 3 podľa smernice 67/548/EHS sa však môže povoliť pod podmienkou vyhodnotenia a schválenia Vedeckým výborom pre spotrebné výrobky (Scientific Committee on Consumer Products – SCCP).
            
         
               (4)
            
            
               SCCP zastáva názor, že toluén, klasifikovaný ako CMR látka kategórie 3 v zmysle prílohy I k smernici 67/548/EHS, je z celkového toxikologického hľadiska bezpečný, ak je prítomný vo výrobkoch určených na starostlivosť o nechty v pomere 25 %. Je však potrebné zabrániť jeho inhalácii deťmi.
            
         
               (5)
            
            
               Na základe reštriktívnych opatrení, pre ktoré sa rozhodol jeden členský štát podľa článku 12 smernice 76/768/EHS, týkajúcich sa 2-(2-butoxyetoxy)etanolu (DEGBE) a 2-butoxyetanolu (EGBE) v kozmetických výrobkoch, sa konala porada s SCCP. Vedecký výbor je toho názoru, že použitie DEGBE ako rozpúšťadla vo výrobkoch na farbenie vlasov pri koncentrácii 9,0 % nepredstavuje riziko pre zdravie spotrebiteľa. Okrem toho sa výbor nazdáva, že použitie EGBE ako rozpúšťadla s koncentráciou do 4,0 % v oxidačných farbivách na farbenie vlasov a s koncentráciou do 2,0 % v neoxidačných farbivách na farbenie vlasov nepredstavuje riziko pre zdravie spotrebiteľa. SCCP však nepokladal použitie týchto látok za bezpečné, keď je výrobok vo forme aerosólových rozprašovačov/sprejov. Preto by sa takéto potenciálne použitie malo zakázať.
            
         
               (6)
            
            
               Smernica 76/768/EHS by sa preto mala zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tejto smernici sú v súlade so stanoviskom Stáleho výboru pre kozmetické výrobky,
            
         PRIJALA TÚTO SMERNICU:
   Článok 1
   Prílohy II a III k smernici 76/768/EHS sa menia a dopĺňajú v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 5. augusta 2009 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia začnú uplatňovať od 5. novembra 2009.
   Ustanovenia týkajúce sa látky toluén s referenčným číslom 185 podľa bodu 2 prílohy sa však uplatňujú od 5. februára 2010.
   Keď členské štáty prijmú ustanovenia uvedené v prvom pododseku, tieto ustanovenia budú obsahovať odkaz na túto smernicu alebo budú sprevádzané takýmto odkazom v čase ich oficiálneho uverejnenia. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 4. februára 2009
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 262, 27.9.1976, s. 169.
   
      (2)  Ú. v. ES 196, 16.8.1967, s. 1.
   
      PRÍLOHA
      Smernica 76/768/EHS sa mení a dopĺňa takto:
      
                  1.
               
               
                  Do prílohy II sa dopĺňajú tieto referenčné čísla:
                  
                              Ref. č.
                           
                           
                              Chemický názov
                           
                           
                              číslo CAS
                              číslo ES
                           
                        
                              „1370
                           
                           
                              Diethylene glycol (DEG) stopové množstvo je uvedené v prílohe III
                              2,2'-oxydiethanol
                           
                           
                              číslo CAS 111-46-6
                              číslo ES 203-872-2
                           
                        
                              1371
                           
                           
                              phytonadione [INCI], phytomenadione [INN]
                           
                           
                              číslo CAS 84-80-0/81818-54-4;
                              číslo ES 201-564-2“
                           
                        
            
                  2.
               
               
                  Do časti 1 prílohy III sa dopĺňajú tieto referenčné čísla: 185 až 188:
                  
                              Referenčné číslo
                           
                           
                              Látka
                           
                           
                              Obmedzenia
                           
                           
                              Podmienky použitia a upozornenia, ktoré musia byť uvedené na obale
                           
                        
                               
                           
                           
                               
                           
                           
                              Oblasť aplikácie a/alebo použitia
                           
                           
                              Najvyššia prípustná koncentrácia v konečnom kozmetickom výrobku
                           
                           
                              Iné obmedzenia a požiadavky
                           
                           
                               
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              „185
                           
                           
                              Toluene
                              číslo CAS 108-88-3
                              číslo ES 203-625-9
                           
                           
                              Kozmetické výrobky učené na starostlivosť o nechty
                           
                           
                              25 %
                           
                           
                               
                           
                           
                              Uchovajte mimo dosahu detí
                           
                        
                              186
                           
                           
                              Diethylene glycol (DEG)
                              číslo CAS 111-46-6
                              číslo ES 203-872-2
                              2,2'-oxydiethanol
                           
                           
                              Stopové množstvá v zložkách
                           
                           
                              0,1 %
                           
                           
                               
                           
                           
                               
                           
                        
                              187
                           
                           
                              Butoxydiglycol
                              číslo CAS 112-34-5
                              číslo ES 203-961-6
                              2-(2-butoxyetoxy) etanol (DEGBE)
                           
                           
                              Rozpúšťadlo vo farbivách na farbenie vlasov
                           
                           
                              9 %
                           
                           
                              Nepoužívať v aerosólových rozprašovačoch (sprejoch)
                           
                           
                               
                           
                        
                              188
                           
                           
                              Butoxyethanol
                              číslo CAS 111-76-2
                              číslo ES 203-905-0
                              2-butoxyetanol (EGBE)
                           
                           
                              Rozpúšťadlo v oxidačných farbivách na farbenie vlasov
                           
                           
                              4,0 %
                           
                           
                              Nepoužívať v aerosólových rozprašovačoch (sprejoch)
                           
                           
                               
                           
                        
                              Rozpúšťadlo v neoxidačných farbivách na farbenie vlasov
                           
                           
                              2,0 %
                           
                           
                              Nepoužívať v aerosólových rozprašovačoch (sprejoch)“